“અખિલેશ ત્યારબાદ મેં એ ચહેરા સાથે જ મારું કોલેજનું છેલ્લું વર્ષ પૂરું કર્યું, આ સમયે હું મારા ચહેરા પર દુપટો બાંધીને જતી હતી, અને આંખો પર ગોગલ્સ લગાવીને જતી હતી, મને કોલેજમાં બધાં મિત્રો, પ્રોફેસરો, પ્રિન્સિપાલ વગેરે તરફથી પૂરેપૂરો સહકાર મળતો હતો, આથી હું સફળતાપૂર્વક અને કોઈપણ પ્રકારનાં વિઘ્ન વગર જ કોલેજનું છેલ્લું વર્ષ પૂરું કરવામાં સફળ રહી……કોલેજમાંથી રીલિવ થયાં બાદ એકાદ વર્ષ બાદ હું અહી મુંબઈની બજાજ હોસ્પિટલમાં મારા ચહેરાની પ્લાસ્ટિક સર્જરી કરાવવાં માટે આવી હતી, અને છ મહિના પહેલા જ મને બજાજ હોસ્પિટલનાં ડોકટર દ્વારા એક નવો જ ચહેરો આપવામાં આવ્યો હતો, જે મારા માટે તો એકદમ અજાણ્યો જ હતો, પરંતુ મને એ બાબતનો જરાપણ અણસાર ન હતો કે ડોકટર દ્વારા મને જે નવો ચહેરો આપવામાં આવેલ છે, એ જ ચહેરા સાથે તારે કોઈ જુનાં સંબંધો હશે…. . કદાચ આ કુદરતે કે ભગવાને આપણાં નસીબમાં લખેલ જોગાનુજોગ હોય શકે…કારણ કે મને પણ અન્યાસે એ નવો ચહેરો મળ્યો જે ખરેખરમાં નિત્યાં કે શ્રેયાનો જ હતો, આ પરથી મને એટલો ખ્યાલ ચોક્કસથી આવે છે કે ભગવાન પણ આપને બનેવને મેળવવા માંગે છે, જો મને કોઈ બીજો ચહેરો મળ્યો હોત, તો તે રોડ પર બુમ પાડીને મને બોલાવી ન હોત અને આપણે એકબીજાને મળ્યાં પણ નહોત અને આપણો પ્રેમ અધુરો રહી જાત….